Ο Benjamin Burnley, ιδρυτής, κιθαρίστας και τραγουδιστής του συγκροτήματος.
Οι **Breaking Benjamin** είναι ένα αμερικανικό ροκ Μουσικό συγκρότημα από το ***Wilkes-Barre**, Πενσυλβάνια*, που ιδρύθηκε το **1999** από τον τραγουδιστή και κιθαρίστα **Benjamin Burnley** και τον ντράμερ **Jeremy Hummel**. Η πρώτη σύνθεση του συγκροτήματος, ωστόσο, περιελάμβανε και τον κιθαρίστα **Aaron Fink** και τον μπασίστα **Mark Klepaski**. Κυκλοφόρησε δύο άλμπουμ, το ***Saturate* (2002)** και το ***We Are Not Alone* (2004)**, πριν ο **Hummel** αντικατασταθεί από τον **Chad Szeliga** το 2005. Το συγκρότημα κυκλοφόρησε ακόμα 2 στούντιο άλμπουμ, το ***Phobia* (2006)** και το ***Dear Agony* (2009)**, πριν εισέλθει σε μια παρατεταμένη παύση στην αρχή του 2010, λόγω των επαναλαμβανόμενων ασθενειών του **Burnley**.

Η κυκλοφορία ενός συνδυαστικού άλμπουμ εν μέσω της παύσης, του ***Shallow Bay: The Best of Breaking Benjamin* (2011)**, μη εγκεκριμένου από τον **Benjamin Burnley**, προκάλεσε νομικά προβλήματα στο συγκρότημα, με αποτέλεσμα την απόλυση των **Fink** και **Klepaski**. Ο **Szeliga**, αργότερα, ανακοίνωσε αναχώρησή του, το 2011, επικαλούμενος δημιουργικές διαφορές. Ο **Burnley** παρέμεινε το μόνο μέλος του συγκροτήματος μέχρι τα τέλη του 2014, όταν ανακοινώθηκε η τρέχουσα σύνθεση, περιλαμβάνοντας τον μπασίστα και δεύτερο τραγουδιστή **Aaron Bruch**, τον κιθαρίστα και δεύτερο τραγουδιστή **Keith Wallen**, τον κιθαρίστα **Jasen Rauch** και τον ντράμερ **Shaun Foist**. Το συγκρότημα, έπειτα, κυκλοφόρησε το ***Dark Before Dawn***, το 2015.

Παρά τις σημαντικές τρέχουσες αλλαγές, το μουσικό στυλ και το λυρικό περιεχόμενο του συγκροτήματος παρέμεινε σταθερό, με τον **Burnley** να λειτουργεί ως πρωταρχικός συνθέτης και βασικός τραγουδιστής από την αρχή του συγκροτήματος. Το συγκρότημα από την αρχή έγινε διάσημο για τις στερεοτυπικές hard-rock τάσεις του σε συνδυασμό με τους βαθιά αγωνιώδεις στίχους, τα ογκώδη ρεφρέν και τα "γρατζουνίσματα" στις κιθάρες. Στις Ηνωμένες Πολιτείες Αμερικής, το συγκρότημα έχει πουλήσει περισσότερες από 7 εκατομμύρια μονάδες και απέφερε τρεις RIAA-εγκεκριμένους πλατινένιους δίσκους, δύο χρυσούς δίσκους και πολλά εγκεκριμένα singles, συμπεριλαμβανομένων ενός πολυ-πλατινένιου, τριών πλατινένιων και τριών χρυσών. Το συγκρότημα, επίσης, έχει παράγει μια νούμερο ένα ηχογράφηση στο **Billboard 200**.

Ιστορία
-------

### Σχηματισμός και το *Saturate* (1998-2003)

Ο Aaron Bruch
Ο **Benjamin Burnley** ήταν αρχικά σε ένα συγκρότημα που ονομαζόταν **Breaking Benjamin** και έπαιζε πιο "*soft μουσική*" όπως οι Weezer και οι The Beatles, και δεν είχε καμιά σχέση με τη μετέπειτα πορεία. Το όνομα αρχικά οφειλόταν σε ένα ατύχημα κατά το οποίο ο **Burnley** έσπασε ένα δανεικό μικρόφωνο, προκαλώντας στον ιδιοκτήτη του την αντίδραση: "*Ευχαριστώ τον **Benjamin** που έσπασε το μικρόφωνό μου*." ("*Thanks to **Benjamin** for **breaking** my fucking mic.*") Το συγκρότημα αυτό αποτελούνταν από τον κιθαρίστα **Aaron Fink**, τον μπασίστα **Nick Hoover** και τον ντράμερ **Chris Lightcap**, αλλά διαλύθηκε σύντομα όταν ο **Burnley** μετακόμισε στην Καλιφόρνια. Αφού επέστρεψε στην Πενσυλβάνια με τον ντράμερ **Jeremy Hummel**, ο **Burnley** συγκρότησε τους ***Plan 9***, το οποίο επίσης περιελάμβανε τον μπασίστα **Jason Davoli**. Το συγκρότημα **Plan 9**, μια αναφορά στο ***Plan 9 from Outer Space***, στη συνέχεια μετονομάστηκε σε "***Planet 9***", ενώ έπειτα το συγκρότημα επέστρεψε στο όνομα **Breaking Benjamin** από το προηγούμενο συγκρότημα, επειδή ο **Burnley** κατείχε ακόμα διαφημιστικά sticker με αυτό το όνομα.

Το τριμελές συγκρότημα πρώτα κέρδισε προσοχή, όταν ο **Freddie Fabbri**, ένας DJ για ροκ μουσική στο ραδιοφωνικό σταθμό *WBSX*, έβαλε το τραγούδι "*Polyamorous*" του συγκροτήματος. Αφού έγινε το πρώτο σε ζήτηση τραγούδι στον σταθμό, ο **Fabbri** χρηματοδότησε την ηχογράφηση του eponymous EP, το οποίο πούλησε και τα 2.000 αντίτυπα που κυκλοφόρησαν το *2001*. **Ο Jonathan "Bug" Price** ανέλαβε το μπάσο, αντικαθιστώντας τον **Davoli**. Αφού δήλωσαν δυσαρεστημένοι με το προηγούμενο συγκρότημα, ο σχηματιστής του συγκροτήματος **Aaron Fink** και ο μπασίστας **Mark Klepaski** εντάχθηκαν στους **Breaking Benjamin**. Στις αρχές του *2002*, πάρα πολλές εταιρείες ηχογράφησης επισκέφθηκαν ένα σόου δύο βραδιών, κατά τα οποία οι **Breaking Benjamin** έπαιζαν μουσική και το συγκρότημα τελικά υπέγραψε με τη ***Hollywood Records***. Σύντομα, οι **Breaking Benjamin** ξεκίνησαν την ηχογράφηση του πρώτου μεγάλης διάρκειας άλμπουμ, του ***Saturate***, το οποίο κυκλοφόρησε στις ***7 Αυγούστου 2002*** και παρήχθη από τον **Ulrich Wild**. Μπήκε στη θέση 136 του *Billboard 200*, και στη συνέχεια έγινε χρυσός στις *25 Σεπτεμβρίου 2015*. Στις αρχές του 2003, οι **Breaking Benjamin** συμμετείχαν στο **Jägermeister Music Tour** και μετά έκαναν περιοδεία ως υποστήριξη στους **Godsmack**.

Από τη λίγη προσοχή που δέχθηκε από τα Μέσα Μαζικής Επικοινωνίας, το ***Saturate*** κέρδισε θετική αποδοχή, με τον **Jason Taylor** από την **AllMusic** να δηλώνει ότι το άλμπουμ "*έχει πολλές πιθανότητες να γίνει ένα από τα πιο πετυχημένα ντεμπούτο του 2002*" προσθέτοντας πως "*παρ’ όλο που είναι επαναλαμβανόμενο και γενικό, είναι αναντίρρητα εθιστικό*", βαθμολογώντας το άλμπουμ με 2,5 στα 5. Ο δίσκος έλαβε μια ευνοϊκή κριτική από τον **Vin Cherubino**, που δήλωσε: *"Η μουσική έχει όση ποιότητα έχει και κάθε άλλος δημοφιλής καλλιτέχνης της ίδιας γενιάς. Επιδράσεις από συγκροτήματα όπως οι **Tool** μπορούν να ακουστού, κάνοντας τη μουσική να μοιάζει πολύ οικεία και νόστιμη*".

### *We Are Not Alone* (2003–2005)

Οι **Breaking Benjamin** επέστρεψαν στο στούντιο τον ***Οκτώβριο του 2003*** με τον παραγωγό **David Bendeth** για τη δεύτερη προσπάθειά τους, το ***We Are Not Alone***. Ο **Burnley**, ωστόσο, δούλευε με τον αρχηγό των **The Smashing Pumpkins**, **Billy Corgan**, για έξι μέρες τον ***Σεπτέμβρη του 2003*** για να συνθέσουν τα τραγούδια *"**Rain"**, **"Forget It"**, και **"Follow"***. Παρά την αρχική νευρικότητά του, ο **Burnley** αισθάνθηκε πως ήταν ένα από τα highlights της καριέρας του.

Το άλμπουμ κυκλοφόρησε στις **29 Ιουνίου 2004** και πούλησε 48.000 αντίτυπα την πρώτη βδομάδα, φτάνοντας στο νούμερο 20 του **Billboard 200**. Αργότερα, στις **21 Οκτωβρίου 2004** έγινε χρυσός, στις **13 Ιουνίου 2005** πλατινένιος. Το άλμπουμ περιέχει τραγούδια όπως τα "***So Cold***" και "***Sooner or Later***", τα οποία έφτασαν στο νούμερο 2 του **Mainstream Rock Songs chart**. Το "***So Cold***" έγινε πλατινένιο τραγούδι στις **25 Σεπτέμβρη 2015**. Ο **Jon Wiederhorn** από το **MTV** γράφει πως "*η αρχική διαφημιστική επιτυχία του άλμπουμ μπορεί να οφείλεται στην περιοδεία των δύο εβδομάδων πριν από το ντεμπούτο του άλμπουμ η οποία "δημιούργησε μια προέκδοση*." Στη συνέχεια συμμετείχαν σε περιοδεία με τους Evanescence, Seether και Three Days Grace.

Το ***We Are Not Alone*** συγκέντρωσε ανάμεικτες κριτικές. Ο **Colin Moriarty** από το **IGN** ένιωσε "*απόλυτα ικανοποιημένος*" δηλώνοντας "*με ασφάλεια και αυτοπεποίθηση*" πως "*μπορεί να είναι το αγαπημένο μου άλμπουμ αυτού του έτους*", βαθμολογώντας το με 9.3 στα 10. Αντιθέτως, η **Amber Authier** από το **Exclaim!** δήλωσε πως "*Στην αρχική ακρόαση ο απλοϊκός και γενικός του ήχος δεν έκανε τίποτα για μένα*", ενώ αργότερα παραδέχτηκε: "*Άκουσα τους **Breaking Benjamin** πολλές φορές αυτή την εβδομάδα και διάφορα στοιχεία του δίσκου άρχισαν να αναπτύσσονται μέσα μου, ακόμα και να έχουν έκκληση προς εμένα*." Ολοκληρώνοντας, "*Οι **Breaking Benjamin** δημιούργησαν μια σταθερή ποιότητα για τους εαυτούς τους την οποία πολύ απλά δε μπορούσαν να διατηρήσουν σε ολόκληρο το δίσκο*."

Στις **3 Νοεμβρίου 2004**, ένα εκτός άλμπουμ τραγούδι με την ονομασία "***Blow Me Away***" κυκλοφόρησε, με διαφημιστική επιτυχία, και έγινε χρυσό στις **24 Νοεμβρίου 2015**. Στις **23 Νοεμβρίου 2004**, οι **Breaking Benjamin** κυκλοφόρησαν το ***So Cold EP**,* το οποίο περιλαμβάνει ζωντανές εκτελέσεις των τραγουδιών "***Away***" και "***Breakdown***", μια ζωντανή ακουστική εκτέλεση του "**So Cold**" και στούντιο ακουστικές ηχογραφήσεις των "***Blow Me Away***" και "***Lady* *Bug***".

Στα τέλη του 2005, ο ντράμερ **Hummel** υπέβαλε **μήνυση κατά των Breaking Benjamin**. Σύμφωνα με τη μήνυση, ο **Hummel** νωρίτερα είχε ζητήσει άδεια πατρότητας για να είναι με τη σύζυγό του κατά τη γέννηση του πρώτου τους παιδιού, στο οποίο είχαν συμφωνήσει όλα τα μέλη του συγκροτήματος και προσελήφθη ο **Kevin Soffera**, ως προσωρινός αναπληρωτής στα ντραμς. Ωστόσο, ο **Burnley** κάλεσε τον **Hummel** και τον απέλυσε, επικαλούμενος θέματα χημείας. Στη μήνυση, ο **Hummel** ισχυρίστηκε υπαίτια λύση και έλλειψη αποζημίωσης για τα κέρδη που προέκυψαν από το ***We Are Not Alone*** και από άλλα εκτός άλμπουμ τραγούδια που ακούστηκαν στο **Halo 2** και **National Treasure 2**. Ο μάνατζερ του συγκροτήματος, ο *Larry Mazer* (που επίσης συμπεριλήφθηκε στη μήνυση), ισχυρίστηκε πως η μήνυση ήταν "εντελώς επιπόλαιη" και πως η απόλυσή του "δεν είχε καμιά σχέση με την άδεια πατρότητας." Ο Mazer δήλωσε πως το συγκρότημα δεν έλαβε πληρωμή για την εμφάνιση στο **Halo 2**, προσθέτοντας πως το τραγούδι συμπεριλήφθηκε για διαφημιστικούς λόγους και πως ο **Burnley** χαιρόταν να το έχει στο video game. Το συγκρότημα έλαβε ελάχιστη πληρωμή για την εμφάνιση στο **National Treasure 2** και ο **Mazer** δήλωσε πως "*ο **Hummel** είναι 100% ισχύων*." Ο **Ben "B.C." Vaught** λειτούργησε ως προσωρινός ντράμερ για το συγκρότημα και αργότερα έκανε περιοδεία με τους 3 Doors Down και Staind τον **Νοέμβριο του 2005**. Η μήνυση διευθετήθηκε για άγνωστο ποσό τον **Απρίλιο του 2006**.

### *Phobia* (2005–2007)

Μετά την αποχώρηση του **Jeremy Hummel**, οι **Breaking Benjamin** έκαναν οντισιόν σε 15 ντράμερς, εκ των οποίων αναδείχθηκε ο **Chad Szeliga** λόγω της ικανότητάς του στη σκηνική παρουσία και του γεγονότος ότι είχε "*σημαντικές ικανότητες στην επίλυση προβλημάτων*", σύμφωνα με τον **Burnley**. Το επόμενο άλμπουμ του συγκροτήματος, το ***Phobia***, παρήχθη ξανά από τον **Bendeth** και ήταν το πρώτο που ηχογραφήθηκε με τον **Szeliga**. Το concept του άλμπουμ είναι αφιερωμένο στις διάφορες φοβίες του **Burnley**. Το εξώφυλλο του άλμπουμ απεικονίζει έναν άνδρα με φτερά που αναστέλλεται από έναν διάδρομο αεροδρομίου, το οποίο αντιπροσωπεύει τον φόβο του τραγουδιστή για τις πτήσεις. Ο **Burnley**, εκτός αυτού, πάσχει από άγχος για τον θάνατο, φόβο για το σκοτάδι, νευρικότητα για την οδήγηση και Υποχονδρίαση. Ο **Burnley** επικαλείται το φόβο του για τις πτήσεις για το γεγονός ότι δεν κάνει συναυλίες υπερατλαντικές, λέγοντας "*Θα πάω όσο μακριά θα με πάει ένα πλοίο*", παρ’ όλο που ως τότε δεν είχε γίνει κάποιο ταξίδι του συγκροτήματος με πλοίο. Τα "***Intro***" και "***Outro***" κομμάτια του ***Phobia*** περιλαμβάνουν ηχητικά εφέ από ενδοεπικοινωνία αεροδρομίου, τουρμπίνες αεροπλάνου, ήχους πόρτας αυτοκινήτου και πανικόβλητους ανθρώπους.

Το ***Phobia*** κυκλοφόρησε στις **8 Αυγούστου 2006** με διαφημιστική επιτυχία. Το άλμπουμ πούλησε περισσότερα από 131.000 αντίτυπα στην πρώτη εβδομάδα των πωλήσεων και μπήκε στο νούμερο 2 του **Billboard 200**. Έγινε χρυσό στις **8 Νοεμβρίου 2006**, ύστερα πλατινένιο στις **21 Μαΐου 2009**. Το αρχικό του κομμάτι, "*T**he Diary of Jane**"*, μπήκε στο νούμερο 2 του **Mainstream Rock Songs chart** και ήταν το γρηγορότερο τραγούδι που προστέθηκε στις playlists του ραδιοφώνου στην ιστορία του **Hollywood Records**, ενώ αργότερα έλαβε χρυσή πιστοποίηση στις **24 Νοεμβρίου 2015**. Το "***Breath***’, το δεύτερο τραγούδι του άλμπουμ, παρέμεινε στο νούμερο 1 του **Mainstream Rock Songs chart** για 7 εβδομάδες και έγινε πλατινένιο στις **24 Νοεμβρίου 2015**. Το τρίτο τραγούδι, το "***Until the End***", έφθασε στο νούμερο 6 του ίδιου chart και έγινε χρυσό τραγούδι στις **11 Φεβρουαρίου 2014**.

Τον **Φεβρουάριο του 2007**, προς υποστήριξη του ***Phobia***, το **AXS TV** (τότε γνωστό ως **HDNet**) μετέδωσε μια ωριαία συναυλία των **Breaking Benjamin** από το **Stabler Arena** στο ***Bethlehem***, ***Pennsylvania***. Η ηχογραφημένη μετάδοση συμπεριλήφθηκε στο επανακυκλοφορημένο ***Phobia DVD*** τον **Απρίλιο**, ως *"T**he Homecoming**"*. Ένα μουσικό βίντεο δημιουργήθηκε για το "***Breath***" το οποίο φτιάχτηκε από στιγμιότυπα της εκτέλεσής του στο σόου. Οι **Breaking Benjamin** συνέχισαν με Ανοιξιάτικες και Φθινοπωρινές περιοδείες παραπλεύρως των **Three Days Grace**, συνοδευόμενοι από τους **Puddle of Mudd** κατά την Ανοιξιάτικη περιοδεία και τους **Seether**, Skillet και **Red** κατά τη διάρκεια της Φθινοπωρινής.

Το ***Phobia*** έλαβε ανάμεικτες κριτικές. Του αποδόθηκε έπαινος για τη γενική σύνθεση και μουσικότητα, αλλά του ασκήθηκε κριτική για έλλειψη πρωτοτυπίας. Ο **Corey Apar** από το **AllMusic** βρήκε το άλμπουμ ως "*τίποτα αν όχι συνεκτικό*" και ενώ γενικά εξέφρασε θετικά συναισθήματα σχετικά με το δίσκο, τόνισε μια έλλειψη διάκρισης από "*το υπόλοιπο με γρατζουνίσματα εναλλακτικό μέταλ πακέτο*" πέρα από "*μια συγκεκριμένη γοητεία*." Ο **Spence D**. από το **IGN** έδωσε αρνητική κριτική στο δίσκο, επικαλούμενος ανία και έλλειψη φωνητικής διάκρισης, ισχυριζόμενος πως "*η διασταύρωση της hard rock και emo-προσανατολισμένης ενδοσκόπησης* *δεν είναι κακό πράγμα, αλλά ούτε και ένα αξιομνημόνευτο ή κάτι που θα ταρακουνήσει τον κόσμο.*" Παρ’ όλα αυτά, επαίνεσε τη μουσικότητα των **Fink**, **Klepaski** και **Szeliga**, βαθμολογώντας το άλμπουμ με 5.7 στα 10. Το **Entertainment Weekly** βαθμολόγησε το άλμπουμ με C+ και τόνισε τα κυρίαρχα από θυμό θέματα, λέγοντας "*όσο προχωράει ο παθολογικός θυμός, τελειώνει επιδέξια, με εκτεταμένα ρεφρέν και επικά riffs- όχι ότι έχει σημασία αυτό, όταν, ας πούμε, όλοι μας πρόκειται να πεθάνουμε κρύοι και μόνοι όπως και να’ χει.*"

### *Dear Agony* (2009–2010)

Οι **Breaking Benjamin** ξεκίνησαν να δουλεύουν πάνω στο τέταρτο άλμπουμ, με τίτλο ***Dear Agony**,* το **2009**. **Ήταν το πρώτο άλμπουμ που έγραψε ο Burnley εντελώς νηφάλιος**. Το 2007, ο **Burnley** βίωσε κούραση και φωτοψίες που ακολούθησαν 3 συνεχόμενες ημέρες χωρίς ύπνο και μεθύσι, μετά από τα οποία αποφάσισε να παραμείνει νηφάλιος. Ο **Burnley** αναγνώρισε μια βελτιωμένη διαύγεια και αλληλουχία κατά το ***Dear Agony*** χάρη στη νηφαλιότητά του. Το εξώφυλλο του άλμπουμ απεικονίζει τη σάρωση του εγκεφάλου του **Burnley**, αντιπροσωπεύοντας πως τα παρόντα θέματα του ***Dear Agony*** σχετίζονται με τις χρόνιες ασθένειες του τραγουδιστή εξαιτίας της κατανάλωσης αλκοόλ.

Ο Jasen Rauch
Ο **Burnley** συνεργάστηκε με τον κιθαρίστα **Jasen Rauch** από τους τότε **Red** σε διάφορα τραγούδια του ***Dear Agony***. Οι δυο τους έγραψαν εξίσου τα τραγούδια *"**Without You***" και "***Hopeless***", και ο **Rauch** έγραψε το outro για το "***I Will Not Bow**"*, ενώ επίσης βοήθησε στη σύνθεση του *"**Lights Out**"*. Ο **Burnley** είπε για τη συνεργασία: "Α*γαπώ να συνθέτω μαζί του, γιατί κάνει τα πράγματα ακριβώς όπως θα τα έκανα κι εγώ*", προσθέτοντας, "*γράφοντας σοφά, είναι σαν να είμαστε ο ίδιος άνθρωπος*."

Το ***Dear Agony*** κυκλοφόρησε στις **9 Σεπτεμβρίου 2009** και έφθασε στο νούμερο 4 του **Billboard 200**. Ο δίσκος αρχικά ξεπέρασε τον προκάτοχό του στην πρώτη του εβδομάδα, ξεπερνώντας τον για περισσότερα από 134.000 αντίτυπα. Πέτυχε χρυσή πιστοποίηση στις **16 Φεβρουαρίου 2010**. Το πρώτο κομμάτι του δίσκου, το "***I Will Not Bow**"*, έφτασε στο νούμερο 1 του **Mainstream Rock Songs chart** και έγινε πλατινένιο στις **24 Νοεμβρίου 2015**. Τα άλλα δύο τραγούδια, "***Lights Out**"* και *"**Give Me a Sign**"*, έφτασαν στο νούμερο 9 και 6 αντίστοιχα του **Mainstream Rock Songs chart**, με το τελευταίο να λαμβάνει επίσης χρυσή πιστοποίηση στις **24 Νοεμβρίου 2015**.

Οι **Breaking Benjamin** έκαναν περιοδεία προς υποστήριξη του άλμπουμ τον **Ιανουάριο** και **Φεβρουάριο του 2010** με τους **Three Days Grace** και **Flyleaf**, ύστερα με τους **Red**, **Chevelle** και Thousand Foot Krutch τον **Μάρτιο του 2010**. Τον **Απρίλιο**, οι **Breaking Benjamin** ξεκίνησαν περιοδεία με τους **Nickelback**, **Sninedown** και **Sick Puppies** στο **Dark Horse Tour** τους. Πριν από το τελευταίο σόου του **Dark Horse Tour**, ο **Burnley** δήλωσε πως ήταν άρρωστος και επομένως δεν θα μπορούσε άλλο να κάνει περιοδείες προς υποστήριξη του άλμπουμ, ρίχνοντας το συγκρότημα σε χάσμα. Αφότου διαδικτυακές φήμες κυκλοφόρησαν σχετικά με διάλυση του συγκροτήματος, ο **Burnley** κυκλοφόρησε μια δήλωση "*ενημερώνοντας επισήμως όλους πως οι **Breaking Benjamin** δεν διαλύθηκαν*."

Το ***Dear Agony*** εξέλαβε ανάμεικτες κριτικές. Ο **James Monger** από την **AllMusic** έδωσε θετική κριτική στο άλμπουμ, δηλώνοντας πως "*είναι σαν τα πρώτα τρία*", τονίζοντας μια συνοχή που "*είναι σαν μια καλολαδωμένη μηχανή*." Ο δίσκος έλαβε αρνητική κριτική από τον **Alex Young** της **Consequence of Sound**, ο οποίος παραπονέθηκε για υπερπαραγωγή και το ξεπούλημα του δίσκου στα χέρια του τριών φορών παραγωγού των **Breaking Benjamin**, **David Bendeth**: "*Το **Dear Agony** είναι η ατυχής παρενέργεια της τάσης του κόσμου του ‘παραγωγού’ **David Bendeth**, η οποία τάση είναι να εκπαιδεύει άγριους χιμπατζήδες να είναι περισσότερο νόστιμοι ενώ χειρίζονται ασημικά*", δίνοντας μισό αστέρι στο δίσκο "*για να διδάξει στους ισάξιους των **Breaking Benjamin** ποιον να μην προσλαμβάνουν για πίστωση παραγωγής*." Το **About Entertainment** έδωσε ανάμεικτη κριτική στο δίσκο, εξηγώντας "*Παρ’ όλο που ελλείπει το breakthrough του **Phobia**, το **Dear Agony** έχει τις στιγμές του*", προσθέτοντας, "*απογοητευτικά, το **Dear Agony** ποτέ δεν φτάνει τη μεγαλειότητα, συμβιβαζόμενο με μια αξιοθαύμαστη ικανότητα που είναι ακόμα το αντικείμενο ζήλιας των συγχρόνων τους*."

### Χάσμα και *Shallow Bay* (2010–2013)

Το **Μάρτιο του 2010**, η **Hollywood Records** ζήτησε από το συγκρότημα να κάνει δύο νέες ηχογραφήσεις και ένα άλμπουμ με τα μεγαλύτερα hits και ζήτησε την άδεια για να κυκλοφορήσει μια νέα έκδοση του "***Blow Me Away***" με τη **Sydnee Duran of Valora**. Τον **Μάιο του 2011**, οι **Fink** και **Klapeski** δέχτηκαν τα αιτήματα της εταιρείας αφού τους προσφέρθηκε η αμοιβή των 100.000. Ο **Burnley**, ισχυριζόμενος πως οι **Fink** και **Klapeski** ενήργησαν μονομερώς και για τα δύο αιτήματα και δεν ενημέρωσαν ούτε τον ίδιο ούτε τον μάνατζερ του συγκροτήματος, τους απέλυσε μέσω email, απαιτώντας τουλάχιστον 250.000 για τέλη και αντισταθμιστικές ζημιές, καθώς και το αποκλειστικό δικαίωμα για το όνομα των **Breaking Benjamin**. Οι δικηγόροι των **Fink** και **Klapeski** δήλωσαν "*διαμάχη και άρνηση*" στις απαιτήσεις του **Burnley**, ενώ υποστήριξαν πως η συμφωνία τον **Ιανουάριο του 2009** (επιτρέποντας στον **Burnley** να τους απολύσει για "*απλές ζημιές*") δεν ήταν πλέον έγκυρη εξαιτίας της κατάστασης του τραγουδιστή για αόριστο χάσμα. Ένας δικαστής διέταξε να ρυθμιστεί η υπόθεση. Ο δικηγόρος του **Burnley**, **Brian Caplan**, είπε στο ***Associated Press***, "*Η σχέση μεταξύ του κυρίου **Burnley** και των δύο άλλων μελών του συγκροτήματος έληξε. Ο κύριος **Burnley** σκοπεύει να συνεχίσει χρησιμοποιώντας το όνομα **Breaking Benjamin** και το συγκρότημα θα συνεχίσει. Απλώς δε θα συνεχίσει με την προηγούμενη διαμόρφωσή του. Δεν αποσύρεται.*"

Τον **Αύγουστο του 2011**, η **Hollywood Records** προγραμμάτισε την κυκλοφορία του άλμπουμ ***Shallow Bay: The Best of Breaking Benjamin***, επιλέγοντας κάθε τραγούδι από τον κατάλογο του συγκροτήματος, συμπεριλαμβανομένου του remix του "***Blow Me Away***". Μια πολυτελής έκδοση δύο δίσκων κυκλοφόρησε παράλληλα, με τον δεύτερο δίσκο να περιλαμβάνει τροποποιημένες εκδόσεις από b-sides και σπάνια κομμάτια. Ο **Burnley** τάχθηκε δημόσια κατά της κυκλοφορίας του άλμπουμ, λέγοντας πως το περιεχόμενο είχε τροποποιηθεί χωρίς τη συγκατάθεσή του και δεν είχε σχέση με τα standard του. Ο **Burnley** αργότερα δήλωσε πως τα κομμάτια αυτά πάρθηκαν από το λάπτοπ του χωρίς τη συγκατάθεσή του και πως προορίζονταν για εντός του στούντιο παραπομπές και όχι για δημόσια κυκλοφορία, αλλά πως είναι ευχαριστημένος με την προηγούμενη κυκλοφορία των κομματιών στο ***Shallow Bay***. Το άλμπουμ κυκλοφόρησε στις **16 Αυγούστου 2011** και έφτασε στο νούμερο 22 του **Billboard 200**, ενώ επίσης έφτασε στην κορυφή του **Hard Rock Albums chart** το **2011**, **2012** και **2013**. Ο δίσκος έλαβε θετική ανταπόκριση. Η **Krishna Jetti** της **Daily Trojan** το επαίνεσε για "*την ισορροπία και την προοδευτική αναδρομική πορεία του"*. Ο **Gregory Heaney** της **AllMusic** συμφώνησε λέγοντας "*Το **Shallow Bay** είναι εκπληκτικό για τους νέους fans, αιχμαλωτίζοντας τις καλύτερες στιγμές του συγκροτήματος σε ένα βολικό πακέτο. Για τους παλαιότερους fans, αυτή η συλλογή μπορεί να λειτουργήσει ως μια υπενθύμιση μιας κρίσιμης καμπής στην καριέρα των **Breaking Benjamin***."

Τον **Απρίλιο του 2013**, ο **Burnley** ανακοίνωσε πως η διαμάχη που περιλαμβάνει τους **Fink** και **Klapeski** επιλύθηκε και πως αυτός θα διατηρήσει το δικαίωμα να συνεχίσει το συγκρότημα με το όνομα **Breaking Benjamin**. Τρεις ημέρες αργότερα, ο **Szaliga** ανακοίνωσε την αποχώρησή του επικαλούμενος καλλιτεχνικές διαφορές.

### Επιστροφή και *Dark Before Dawn* (2014–σήμερα)

Ο Keith Wallen
Τον **Αύγουστο του 2014**, οι **Breaking Benjamin** ανακοίνωσαν μέσω του facebook  πως το συγκρότημα θα αναδιαμορφωθεί ως κουιντέτο με, εκτός του **Burnley**, νέα μέλη, συμπεριλαμβανομένων: του ***Jasen Rauch*** που βοήθησε στη σύνθεση του ***Dear Agony*** (κιθαρίστας, αρχικά από τους **Red**), ***Keith Wallen*** (κιθαρίστας και backing φωνητικά, αρχικά από τους **Adelitas Way**), ***Aaron Bruch*** (μπάσο και backing φωνητικά) και ***Shaun Foist*** (ντραμς, αρχικά από τους **Picture Me Broken**). Ο **Burnley** είπε: *"Όλοι όσοι είναι τώρα στο συγκρότημα έχουν επίτηδες επιλεχθεί*", τονίζοντας πως "*Ο **Keith [Wallen]** και ο **Aaron [Bruch]** είναι πραγματικά απίστευτοι τραγουδιστές. Αυτό είναι κατά κάποιο τρόπο αυτό που χρειαζόταν πάντοτε το συγκρότημα*."  Στις **18 Μαρτίου 2015**, ένα νέο τραγούδι με τίτλο "***Failure***" καθώς και ένα νέο άλμπουμ, το ***Dark Before Dawn***, ανακοινώθηκε πως θα κυκλοφορήσουν στις 2**3 Μαρτίου** και **23 Ιουνίου**, αντίστοιχα.

Ο νέος σχηματισμός έκανε το ντεμπούτο του με ακουστικά σόου στα τέλη του 2014, έπειτα πήγε για χειμερινή περιοδεία στις βορειοανατολικές ΗΠΑ. Το συγκρότημα αργότερα ανακοίνωσε πως η άνοιξη, το καλοκαίρι και το φθινόπωρο του 2015 είναι ημερομηνίες περιοδειών, με την υποστήριξη συγκροτημάτων όπως των **Young Guns** και **Starset**. Τον **Ιούλιο του 2015**, το συγκρότημα ανακοίνωσε την πρώτη του υπερατλαντική εμφάνιση, κατά την οποία συμμετείχαν σε μια τετραήμερη εμφάνιση σε χώρο κρουαζιερόπλοιου με τους **Ίνγκβεϊ Μάλμστην** (*Yngwie Malmsteen*), **Zakk Wylde**, **Flyleaf** κτλ. Το συγκρότημα επίσης εμφανίστηκε και σε μια περιοδεία στις ΗΠΑ με τους **Shinedown** τον **Οκτώβριο** και το **Νοέμβριο** μαζί με τους **Sevendust** και συνέχισαν με εμφανίσεις και έξω από τις ΗΠΑ τον **Ιούνιο του 2016** σε χώρους όπως το **Download Festival** στο Ηνωμένο Βασίλειο, **Rock am Ring** στη Γερμανία και το **Nova Rock** στην Αυστρία.

Ο **Burnley** εξήγησε πως η σύνθεση του ***Dark Before Dawn*** ήταν διακοπτόμενη και αποσπασματική, ενώ γινόταν εν μέσω του χάσματος, παρ’ όλο που ήταν σχεδόν στο τέλος του χάσματος το 2013 που έγινε συνεκτική. Αφού ενοχλήθηκε με την έλλειψη απαντήσεων σχετικά με την κατάσταση της υγείας του, ο **Burnley** αποφάσισε να σταματήσει να ψάχνει διάγνωση και να αφοσιωθεί στο άλμπουμ. Το ***Dark Before Dawn***, ηχογραφημένο και με παραγωγή σε ένα προσωπικό στούντιο του **Burnley**, είναι το πρώτο άλμπουμ με τον front man να επαινείται ως παραγωγός. Ο τραγουδιστής δήλωσε: "*Θα έλεγε κανείς πως έκανα τον ίδιο κόπο στην παραγωγή αυτού του άλμπουμ όσο έχω κάνει και σε άλλα άλμπουμ, απλά αυτά δεν είχαν ποτέ το όνομά μου πάνω*", προσθέτοντας, "*Ξέρετε, δεν κάνω κάτι διαφορετικό εδώ απ’ ότι έχω κάνει στο παρελθόν. Γιατί δεν πρέπει να είναι γνωστό ότι το κάνω;*"

Ο Shaun Foist
Μέσα σε μία ώρα από προ-παραγγελία για διαθεσιμότητα, το ***Dark Before Dawn*** έφτασε το νούμερο 1 στα ροκ άλμπουμ chart στο iTunes και νούμερο 3 στο ολικό άλμπουμ chart. Πούλησε 135.000 καθαρές μονάδες άλμπουμ και 141.000 ισοδύναμες μονάδες άλμπουμ στην πρώτη του εβδομάδα, κάνοντας ντεμπούτο στο νούμερο 1 του **Billboard 2000**, καθιστώντας το άλμπουμ ως την πιο επιτυχημένη προσπάθεια πώλησης ως τώρα. Το πρώτο τραγούδι του δίσκου, το "***Failure***", παρέμεινε νούμερο 1 στο **Mainstream Rock Songs chart** για 9 εβδομάδες. Ο **Jason Lipshutz** από το ***Billboard*** δήλωσε πως σε αντίθεση με τις αλλαγές στο σχηματισμό του συγκροτήματος "*135.000 σε πωλήσεις είναι ένας ισχυρός αριθμός για το 2015- είναι ένας αριθμός μεγαλύτερος ως τώρα από της **Madonna**, του **ASAP Rocky** και της **Kelly Clarkson** τα άλμπουμ*." Ο **Joe DeTomaso**, σκηνοθέτης του σταθμού της ενεργής ροκ, ***WAQX-FM***, πρόσθεσε πως "*Ήταν πάντα ένα συγκρότημα υψηλού επιπέδου, αλλά όχι του επιπέδου των **Disturbed** ή **Shinedown** ή συγκροτημάτων όπως αυτά. Πάντα φαινόταν πως πως έβγαζαν κορυφαίες ηχογραφήσεις χωρίς να λαμβάνουν την αναγνώριση που άξιζαν*". Ο **Hugh Mclntyre** από το ***Forbes*** γράφει πως παρά "*την αρκετά εκτεταμένη αλλαγή στο σχηματισμό, φαίνεται πως οι fans περίμεναν την επιστροφή τους με ανοιχτές αγκάλες*."

Το άλμπουμ έλαβε τη κατά κύριο λόγο θετική ανταπόκριση, με πολλούς κριτικούς να επαινούν το άλμπουμ που παρέμεινε πιστό στους ήχους του συγκροτήματος, αν και άλλοι το κατέκριναν γιατί έμοιαζε ηχητικά πολύ κοντά στο προηγούμενο υλικό.

Χαρακτηριστικά
--------------

### Μουσικό στυλ

Το μουσικό στυλ των **Breaking Benjamin** έχει χαρακτηριστεί ως **hard-rock** και ε**ναλλακτικό ροκ** και έχει επισημανθεί συχνά η συνοχή του. Ο **Corey Apar** δήλωσε πως "*Οι **Breaking Benjamin** δεν είναι τίποτα άλλο αν όχι συνεκτικοί*", και ο **Alex Young** δήλωσε πως "*Οι **Breaking Benjamin** είναι ένα από τα λίγα σύγχρονα ροκ συγκροτήματα στο ραδιόφωνο, που, αν έχεις ακούσει κάποιο τραγούδι στον προηγούμενο κατάλογο, θα μπορούσε να αναγνωριστεί αμέσως*."

Το στυλ τους περιγράφεται από τον **Apar** ως "*μείγμα σκληρών hard-rock δυναμικών με μια κυκλοθυμική συμπεριφορά που ποτέ δε γλιστρά πλήρως στην κατήφεια*". Γενικότερα, οι **Breaking Benjamin** είναι γνωστοί για την ***επιθετικότητα*** που καλύπτει τη μουσική τους, το ***θυμό*** και την κατάλληλη ποσότητα συναισθημάτων που κατακλύζουν τους στίχους τους.

### Συνθέσεις

Ο **Burnley** είναι ο κύριος συνθέτης και στιχουργός του συγκροτήματος. Ο **Martin Frascogna** δηλώνει "*είναι αναμφισβήτητα σαφές ότι o **Burnley** ξεκίνησε το συγκρότημα, είναι η δημιουργική δύναμη πίσω από αυτό και ουσιαστικά υπαγορεύει τις αποφάσεις του*." Ο **Burnley** παρατήρησε το 2009 ότι "*ενώ τα άλλα μέλη του συγκροτήματος συνέβαλλαν, πάντα εγώ έπρεπε να ενώσω τα κομμάτια και να τα φτιάξω ώστε να είναι γενικά κάτι πραγματικό.*" Ωστόσο, ο **Burnley** εξέφρασε πως θεωρεί τον **Rauch** "*συνεργάτη του στη σύνθεση*" κατά το ***Dear Agony*** και ότι προσβλέπει στη σύνθεση μαζί του στο μέλλον. Μετά την ένταξή του στο συγκρότημα το 2014, ο **Rauch** συνέβαλε στη σύνθεση του ***Dark Before Dawn***, συνθέτοντας τα intro και outro κομμάτια, καθώς και τα riffs σε δυο άλλα κομμάτια. Ο **Burnley** αποκάλυψε το 2015 πως ολόκληρο το συγκρότημα θα έγραφε κομμάτια στο μέλλον για τους **Breaking Benjamin**, και πως "α*πλά έτυχε και όταν ήρθαν να βοηθήσουν για αυτό το άλμπουμ, εγώ είχα ήδη ετοιμάσει το 95% του*", προσθέτοντας "*Πραγματικά ανυπομονώ να συνθέσουμε το επόμενο όλοι μαζί*".

Το λυρικό περιεχόμενο των **Breaking Benjamin** εξελίχθηκε ως προϊόν της νηφαλιότητας του **Burnley**, ενώ ο λυρισμός στο ***Dear Agony*** είναι πιο μελετημένος. Ο **Rito Asilo** από τον ***Inquirer*** γράφει πως ο **Burnley** "ο*φείλει τη βελτιωμένη σαφήνεια και συνοχή των **Breaking Benjamin** στη νηφαλιότητα.*" Ο **Burnley** έχει δηλώσει πως, πριν τη νηφαλιότητα, οτιδήποτε είχε λογική θεματικά ήταν συμπτωματικό και πως έπινε σφηνάκια όταν ένιωθε δυσαρεστημένος με κάποιο στίχο. Οι στίχοι των **Breaking Benjamin** έχουν τονιστεί για την αοριστία τους, τα βαθιά αγωνιώδη θέματά τους, με τον **Burnley** να λέει πως "*προσπαθώ να διατηρώ τη συνθετική αοριστία, ούτως ώστε οι άνθρωποι να βγάζουν τα δικά τους συμπεράσματα*".

### Μέλη

#### Τρέχοντα μέλη

* **Benjamin Burnley**- φωνητικά, ρυθμική κιθάρα (1999-σήμερα)
* **Jasen Rauch**- κιθάρα, ηλεκτρονικές χορδές, προγραμματισμός (2014-σήμερα)
* **Keith Wallen**- ρυθμική κιθάρα, υποστηρικτικά φωνητικά (2014-σήμερα)
* **Aaron Bruch**- μπάσο, υποστηρικτικά φωνητικά (2014-σήμερα)
* **Shaun Foist**- ντραμς, ηλεκτρονικά κρουστά (2014-σήμερα)

#### Πρώην μέλη

* **Chad Szeliga**- ντραμς, κρουστά (2005-2013)
* **Aaron Fink**- κιθάρα (2002-2011)
* **Mark Klepaski**- μπάσο, κιθάρα (2002-2011)
* **Jeremy Hummel**- ντραμς, κρουστά (1999-2004)
* **Jonathan "Bug" Price**- μπάσο, κιθάρα (2001)
* **Jason Davoli**- μπάσο, κιθάρα (1999)

#### Περιοδεύοντα μέλη

* **Kevin Soffera**- ντραμς, κρουστά (2004)
* **Ben "BC" Vaught**- ντραμς, κρουστά (2004-2005)

### Δισκογραφία

#### Άλμπουμ

* ***Saturate*** (2002)
* ***We Are Not Alone*** (2004)
* ***Phobia*** (2006)
* ***Dear* *Agony*** (2009)
* ***Dark* *Before* *Dawn*** (2015)
* **Ember** (2018)

Επιπλέον πληροφορίες
--------------------

Επίσημη ιστοσελίδα των Breaking Benjamin

Πηγές
-----

1. ↑  Asilo, Rito P. «Breaking Benjamin finds clarity in sobriety». *entertainment.inquirer.net* (στα Αγγλικά). Ανακτήθηκε στις 18 Ιανουαρίου 2017.
2. ↑  «Interview With Breaking Benjamin On Writing Sober». *WatchMojo.com*. Ανακτήθηκε στις 18 Ιανουαρίου 2017.
3. ↑  «Lead singer of Breaking Benjamin fires bandmates» (στα αγγλικά).. Ανακτήθηκε στις 2017-01-18. [*νεκρός σύνδεσμος*]
4. ↑  «Breaking Benjamin Frontman Benjamin Burnley Retains Rights to Band's Name». *Loudwire* (στα Αγγλικά). Ανακτήθηκε στις 18 Ιανουαρίου 2017.
5. ↑  «Breaking Benjamin announce their Return» (στα αγγλικά). *The Rock Revival*. 2013-04-20.. Ανακτήθηκε στις 2017-01-18.
6. ↑  News, Headlines & Global (2015-06-09). «Breaking Benjamin's Ben Burnley On New Lineup: 'The Band Is Better Than It Ever Was' [EXCLUSIVE INTERVIEW»] (στα αγγλικά). *Headlines & Global News*.. Ανακτήθηκε στις 2017-01-18.
7. ↑  «BREAKING BENJAMIN To Release 'Dark Before Dawn' Album In June» (στα αγγλικά). *BLABBERMOUTH.NET*. 2015-03-23.. Ανακτήθηκε στις 2017-01-18.
8. ↑  Leader, Times. «Breaking Benjamin stops home for show at Montage Mountain in September» (στα αγγλικά).. Ανακτήθηκε στις 2017-01-18.
9. ↑  «Breaking Benjamin - Chart history | Billboard». *www.billboard.com* (στα Αγγλικά). Αρχειοθετήθηκε από το πρωτότυπο στις 29 Ιουλίου 2016. Ανακτήθηκε στις 18 Ιανουαρίου 2017.
10. ↑  «Breaking Benjamin - Chart history | Billboard». *www.billboard.com* (στα Αγγλικά). Αρχειοθετήθηκε από το πρωτότυπο στις 3 Ιουνίου 2016. Ανακτήθηκε στις 18 Ιανουαρίου 2017.
11. ↑  «How Did Breaking Benjamin Sell So Many Albums Last Week?». *Billboard*.. Ανακτήθηκε στις 2017-01-18.

### Βιβλιογραφία

* Amerman Kevin (29 Σεπτεμβρίου 2005). 13/2005 09 29 BAND SEES NO BASIS FOR LAWSUIT THE DRUMMER WAS FIRED JUSTLY AND.html Band sees no basis for Lawsuit. The drummer was fired justly and was properly paid, says Breaking Benjamin's manager[*νεκρός σύνδεσμος*]. *Times Leader|The Times Leader.* Civitas Media. Ανακτήθηκε από το πρωτότυπο.
* Apar, Corey (2006). "Phobia". *AllMusic.* Media Network|All Media Network. Ανακτήθηκε από το πρωτότυπο.
* Asilo, Rito (4 Ιουλίου 2015). "Breaking Benjamin finds clarity in sobriety" *Daily Inquirer|Philipine Daily Inquirer.* Raul C. Pangalanan. Ανακτήθηκε από το πρωτότυπο.
* Authier, Amber (1 Σεπτεμβρίου 2004). "Breaking Benjamin We Are Not Alone". *Exclaim!*. Ian Danzig. Ανακτήθηκε από το πρωτότυπο.
* Axton, Gene (14 Ιουλίου 2015). "Breaking Benjamin stops home for show at Montage Mountain in September". *Times Leader|The Times Leader.* Civitas Media. Ανακτήθηκε από το πρωτότυπο.
* "HDNet Schedule for Mon. October 3, 2011 to Sun. October 9, 2011" (PDF). TV|AXS TV. Corporation|CBS Corporation. 3 Οκτωβρίου 2011.
* Αρχειοθετήθηκε 2016-06-03 στο Wayback Machine."Breaking Benjamin - Chart history (Billboard 200) Αρχειοθετήθηκε 2016-06-03 στο Wayback Machine.". (magazine)|*Billboard*. Global Media|Prometheus Global Media.
* Αρχειοθετήθηκε 2016-07-29 στο Wayback Machine."Breaking Benjamin - Chart history (Mainstream Rock Songs)" Αρχειοθετήθηκε 2016-07-29 στο Wayback Machine.. (magazine)|*Billboard*. Global Media|Prometheus Global Media.
* "Rock Music: Top Mainstream Rock Songs Chart for the Week of September 4, 2010". (magazine)|*Billboard*. Global Media|Prometheus Global Media.
* Αρχειοθετήθηκε 2016-03-07 στο Wayback Machine."Rock Music: Top Mainstream Rock Songs Chart for the Week of April 17, 2010" Αρχειοθετήθηκε 2016-03-07 στο Wayback Machine.. (magazine)|*Billboard*. Global Media|Prometheus Global Media.
* Bishop, Matt (20 Απριλίου 2014). "Breaking Benjamin announce their return". *The Rock Revival*. Ανακτήθηκε από το πρωτότυπο.
* "Breaking Benjamin to release 'Dark Before Dawn' album in June". *.* 23 Μαρτίου 2015. Ανακτήθηκε από το πρωτότυπο.
* Brayton, Rebecca (2009). "Interview with Breaking Benjamin on Writing Sober". *WatchMojo.com*. Ανακτήθηκε από το πρωτότυπο.
* Book, Ryan (18 Μαΐου 2015). "Breaking Benjamin Talks "Failure," Leeches and Covering Weezer". *Music Times*. Emily Wittmann. Ανακτήθηκε από το πρωτότυπο.
* Childers, Chad (20 Απριλίου 2013). "Breaking Benjamin Front man Benjamin Burnley Retains Rights to Band's Name". *Loudwire*. Diffuser Network. Ανακτήθηκε από το πρωτότυπο.
* Florino, Rick (3 Φεβρουαρίου 2010). "Interview: Breaking Benjamin". *Artist Direct. Ανακτήθηκε από το πρωτότυπο.*
* Lello, Michael (18 Νοεμβρίου 2009). "Exclusive Ben Burnley interview transcript". *The Weekender*. *Ανακτήθηκε από το πρωτότυπο.*
* Lello, Michael (9 Ιουνίου 2015). "Breaking Benjamin's Ben Burnley On New Lineup: 'The Band Is Better Than It Ever Was'". *Headlines & Global News*. Ανακτήθηκε από το πρωτότυπο.
* Lipshutz, Jason (2 Ιουλίου 2015). "How Did Breaking Benjamin Sell So Many Albums Last Week?". (magazine)|*Billboard*. Global Media|Prometheus Global Media. Ανακτήθηκε από το πρωτότυπο.
* Miranda, Robert, Holmquest, Kevin (22 Νοεμβρίου 2004). "Ben Burnley Breaking Flight with Breaking Benjamin". *Talk It Out*. Jodi Leib. Ανακτήθηκε από το πρωτότυπο.
* Rubinkam, Michael (2 Αυγούστου 2011). [*νεκρός σύνδεσμος*]"Lead singer of Breaking Benjamin fires bandmates". *Associated Press*. Yahoo! News. Ανακτήθηκε από το πρωτότυπο.
* Sisak, Michael (3 Αυγούστου 2011). "From breaking to broken: The success & failure of Breaking Benjamin". *The Citizens' Voice*. Daniel Haggerty. Ανακτήθηκε από το πρωτότυπο.
* Sisak, Michael; Gaydos, Kristen (2 Αυγούστου 2011).  Αρχειοθετήθηκε 2014-10-29 στο Wayback Machine."Breaking Benjamin broken over song dispute" Αρχειοθετήθηκε 2014-10-29 στο Wayback Machine.. *The Citizens' Voice*. Daniel Haggerty. Ανακτήθηκε από το πρωτότυπο.